สควิดเกม เล่นลุ้นตาย

<ns>0</ns>
 <revision>
 <parentid>12462654</parentid>
 <timestamp>2025-08-10T13:55:48Z</timestamp>
 <contributor>
 <username>Tiamichaelnuksu1994</username>
 </contributor>
 <comment>/* เกมที่ปรากฏในฤดูกาลที่ 2 และ 3 */</comment>
 <origin>12467979</origin>
 <model>wikitext</model>
 <format>text/x-wiki</format>
สควิดเกม เล่นลุ้นตาย (เกาหลี: ) เป็นซีรีส์โทรทัศน์แนว ดิสโทเปีย เอาชีวิตรอด ระทึกขวัญ และ สยองขวัญ จากประเทศเกาหลีใต้ สร้างโดย ฮวัง ดง-ฮย็อก ซึ่งรับหน้าที่ทั้งเขียนบทและกำกับ ออกฉายทาง เน็ตฟลิกซ์ เนื้อเรื่องเกี่ยวกับการแข่งขันลับที่มีผู้เล่น 456 คน ซึ่งทุกคนประสบปัญหาทางการเงินอย่างรุนแรง ต้องเสี่ยงชีวิตเล่นเกมเด็กที่อันตรายเพื่อชิงเงินรางวัล ₩45.6 พันล้านวอน ชื่อเรื่องของซีรีส์มาจากเกมเด็กเกาหลีที่ชื่อว่าเกมปลาหมึก 
สควิดเกม เล่นลุ้นตาย ฤดูกาลกาลที่หนึ่ง ออกฉายทั่วโลกเมื่อวันที่ 17 กันยายน ค.ศ. 2021 และได้รับเสียงชื่นชมอย่างล้นหลาม รวมถึงเป็นซีรีส์ที่มีผู้ชมมากที่สุดของ เน็ตฟลิกซ์ พร้อมทั้งคว้ารางวัลมากมาย จนได้ประกาศทำฤดูกาลที่สอง เริ่มถ่ายทำในเดือนกรกฎาคม ค.ศ. 2023 และออกฉายเมื่อวันที่ 26 ธันวาคม ค.ศ. 2024 ฤดูกาลที่ 3 มีกำหนดออกฉายเมื่อวันที่ 27 มิถุนายน ค.ศ. 2025
เรื่องย่อ.
ซ็อง กี-ฮุน (รับบทโดย อี ช็อง-แจ) พระเอกของเรื่องเป็นคนขับรถที่หย่าร้างและเป็นหนี้ ได้รับเชิญให้เล่นชุดเกมสำหรับเด็กเพื่อลุ้นรับรางวัลเงินสดก้อนโต เมื่อยอมรับข้อเสนอ เขาถูกนำตัวไปยังสถานที่ที่ไม่รู้จักซึ่งเขาพบว่าตัวเองอยู่ท่ามกลางผู้เล่นอีก 455 คนที่เป็นหนี้ก้อนโตเช่นกัน ผู้เล่นถูกสร้างให้สวมชุดวอร์มสีเขียวและอยู่ภายใต้การดูแลตลอดเวลาโดยยามสวมหน้ากากในชุดจั๊มสูทสีชมพู กับผู้ดูแลเกมโดยฟรอนต์แมน ที่ใส่หน้ากากดำเครื่องแบบดำ ในไม่ช้าผู้เล่นก็พบว่าการแพ้ในเกมส่งผลให้พวกเขาตาย โดยแต่ละการเสียชีวิตจะเพิ่ม 100 ล้านวอนให้กับรางวัลใหญ่ที่อาจเกิดขึ้น 4.56 พันล้านวอน กีฮุนเป็นพันธมิตรกับผู้เล่นอื่นรวมทั้งเพื่อนสมัยเด็กของเขาอย่าง โช ซัง-อู (รับบทโดย พัก แฮ-ซู) เพื่อพยายามเอาชีวิตรอดจากความบิดเบี้ยวทางร่างกายและจิตใจของเกม
ในซีซันที่สอง ซ็อง กี-ฮุน ซึ่งให้คำมั่นว่าจะล้างแค้นหลังจากชนะเกมผ่านมาแล้วหนึ่งปี ได้กลับเข้าไปในเกมอีกครั้งเพื่อแก้แค้น ฟรอนต์แมน และยุติเกมเหล่านี้ให้จบสิ้น โดยมีจุนโฮ เจ้าหน้าที่ตำรวจและน้องชายของฟรอนต์แมนเข้าร่วมด้วย หลังจากเข้าควบคุมเกมทั้งหมดหลังการเสียชีวิตของอิลนัม ฟรอนต์แมนพยายามทำให้ กีฮุนเข้าใจว่าเขาไม่มีทางยุติเกมเหล่านี้ได้ เพราะธรรมชาติที่แท้จริงของมนุษย์
ตัวละคร.
ตัวละครหลัก.
หมายเลขของผู้เล่นในวงเล็บหมายถึงหมายเลขที่กำหนดของตัวละครในเรื่องสควิดเกม
รับบทโดย อี ช็อง-แจ
ตัวเอกของเรื่อง คนขับรถและคนติดการพนัน กีฮุนอาศัยอยู่กับแม่และพยายามหาเงินเลี้ยงลูกสาว กีฮุนเข้าร่วมในเกมเพื่อชำระหนี้จำนวนมากของเขาและเพื่อพิสูจน์ว่าตนเองมีฐานะทางการเงินที่มั่นคงเพื่อรับการดูแลลูกสาวของเขาก่อนที่เธอจะเดินทางไปอเมริกา
รับบทโดย วี ฮา-จุน 
เจ้าหน้าที่ตำรวจที่แอบเข้าไปในเกมเป็นยามเพื่อตามหาพี่ชายที่หายตัวไปของเขา
รับบทโดย อี บย็อง-ฮ็อน 
ผู้บริหารสูงสุดขององค์กร โดยปกติจะแต่งกายด้วยชุดคลุมสีดำและสวมหน้ากากสีดำ ตัวจริงคือ ฮวัง อิน-โฮ พี่ชายต่างมารดาของจุนโฮ อดีตนายตำรวจที่เคยเข้าร่วมสควิดเกมเมื่อปี 2015 และได้ชนะเลิศ
ในฤดูกาลที่ 2 เขาได้ปลอมตัวเป็นผู้เล่นหมายเลข 001 โดยใช้ชื่อว่า ยองอิล
เจ้าหน้าที่ขององค์กร มีจุดเด่นคือแต่งกายชุดสีชมพูสวมหน้ากากสีดำซึ่งมี 3 แบบคือรูปสามเหลี่ยม, รูปวงกลม และ รูปสี่เหลี่ยม ซึ่งแต่ละแบบทำหน้าที่ที่แตกต่างกันไป โดยส่วนใหญ่มักทำหน้าที่เป็นผู้ควบคุมเกมการแข่งขัน
;พิงค์การ์ดสวมหน้ากากสี่เหลี่ยม ไม่ทราบชื่อ
รับบทโดย อี ช็อง-จุน 
;;คัง โนอึน (강노을)
รับบทโดย พัก กยู-ย็อง
ปรากฏตัวในฤดูกาลที่ 2 หญิงสาวจากชาวเกาหลีเหนือที่แปรพรรคไปประเทศเกาหลีใต้ เคยทำงานอาชีพเป็นผู้สวมชุดตัวละครมาสคอตในสวนสนุก ปัจจุบันเข้ามาทำงานในองค์กรซึ่งมาเป็นพิงค์การ์ดโดยใช้โค้ดเนมว่าหมายเลข 11 สวมหน้ากากรูปสามเหลี่ยม
รับบทโดย กง ยู
พนักงานขององค์กรที่แต่งกายคล้ายเซลล์แมนทำหน้าที่รับสมัครผู้เข้าร่วมเกมสควิดเกม
รับบทโดย โอ ย็อง-ซู
ผู้เล่นหมายเลข 001 ชายสูงอายุที่มีเนื้องอกในสมองชอบเล่นเกมตรงข้ามกับการรอความตายในโลกภายนอก อย่างไรก็ตามเขาก็เป็นหนึ่งในผู้ก่อตั้งกลุ่มเกมนี้
รับบทโดย จอห์น ดี ไมเคิล
รับบทโดย แดเนียล ซี เคนเนดี
รับบทโดย เดวิด ลี อย่าสับสนกับ ลี เดวิด (ผู้เล่นหมายเลข 125)
รับบทโดย เจฟฟรีย์ จูเลียโน
รับบทโดย ไมเคิล เดวิส
รับบทโดย สตีเฟน ม็อต
รับบทโดย โอ ย็อง-ซู
รับบทโดย โอ ดัล-ซู 
รับบทโดย พัก แฮ-ซู
ผู้เล่นหมายเลข 218 หัวหน้าทีมการลงทุนของบริษัทหลักทรัพย์แห่งหนึ่ง ซังอูเป็นน้องชายของกีฮุนและเป็นนักเรียนพรสวรรค์ที่เรียนอยู่ที่มหาวิทยาลัยแห่งชาติโซล แต่ตอนนี้ตำรวจต้องการตัวในข้อหาขโมยเงินจากลูกค้าของซังอู ซังอูมีหนี้สินไม่ถึงพันล้านและยังจำนองบ้านแม่ของซังอู
รับบทโดย ช็อง โฮ-ย็อน 
ผู้เล่นหมายเลข 067 สาวจากชาวเกาหลีเหนือที่เข้าเกมเพื่อจ่ายเงินให้นายหน้าหาและเรียกสมาชิกในครอบครัวที่รอดตายซึ่งยังคงข้ามพรมแดนกลับมา แซบย็อกอยากอยู่บ้านกับน้องชายและแม่ของแซบย็อก
รับบทโดย ฮอ ซ็อง-แท
ผู้เล่นหมายเลข 101 นักเลงที่เข้าเล่นเกมเพื่อชำระหนี้การพนันจำนวนมหาศาลของด็อกซู
รับบทโดย อนุปัม ตรีปาฐิ
ผู้เล่นหมายเลข 199 ชายต่างด้าวชาวปากีสถาน ที่เข้าเกมเพื่อเลี้ยงดูครอบครัวเล็ก ๆ ของอาลี หลังจากที่นายจ้างปฏิเสธที่จะจ่ายเงินให้เขาเป็นเวลาหลายเดือน
รับบทโดย คิม จู-รย็อง
ผู้เล่นหมายเลข 212 หญิงลึกลับและเจ้าเล่ห์ที่อ้างว่าเป็นแม่เลี้ยงเดี่ยวที่ยากจน
รับบทโดย ยู ซ็องจู 
ผู้เล่นหมายเลข 111 หมอที่แอบทำงานร่วมกับกลุ่มยามทุจริตเพื่อค้าอวัยวะของผู้เข้าร่วมที่ตายแล้วเพื่อแลกกับข้อมูลเกี่ยวกับเกมที่จะเกิดขึ้น
รับบทโดย อี ยู-มี 
ผู้เล่นหมายเลข 240 หญิงสาวที่เพิ่งได้รับการปล่อยตัวจากคุกหลังจากฆ่าพ่อของตน เนื่องจากทนพฤติกรรมกดขี่จากพ่อไม่ไหว
รับบทโดย คิม ชี-ฮย็อน
ศิษยาภิบาลที่ค้นพบความเชื่อของเขาอีกครั้งในระหว่างเกม
รับบทโดย อี ซัง-ฮี 
ผู้เล่นหมายเลข 017 ผู้ผลิตกระจกที่มีประสบการณ์มากกว่า 30 ปี
รับบทโดย คิม ยุน-แท (069), อี ชี-ฮา (070)
ผู้เล่นหมายเลข 069 และ 070 เป็นคู่สามีภรรยาที่เล่นเกม
รับบทโดย ควัก จา-ยง
ผู้เล่นที่เข้าร่วมกลุ่มของจังด็อกซูและทำหน้าที่เป็นลูกน้องของผู้เล่นหมายเลข 278
รับบทโดย คริส ชาน 
ผู้เล่นที่เข้าร่วมกลุ่มของซ็องกีฮุนในอุปสรรคด่านชักเย่อ
รับบทโดย อิม ซี-วัน
ผู้เล่นหมายเลข 333
รับบทโดย โช ยู-รี
ผู้เล่นหมายเลข 222
รับบทโดย ยัง ดง-กึน
ผู้เล่นหมายเลข 007
รับบทโดย คัง แอชิม
ผู้เล่นหมายเลข 149 
รับบทโดย พัก ซอง-ฮุน
ผู้เล่นหมายเลข 120
รับบทโดย ลี จิน วุก
ผู้เล่นหมายเลข 246
รับบทโดย คัง ฮา-นึล
ผู้เล่นหมายเลข 388
รับบทโดย ชเว ซึง-ฮยอน
ผู้เล่นหมายเลข 230 เป็นอดีตแร็ปเปอร์โดยใช้ชื่อในวงการว่า ธานอส (타노스)\
รับบทโดย ซอง ยัง ชาง 
ผู้เล่นหมายเลข 100
รับบทโดย คิม ซี-อึน
ผู้เล่นหมายเลข 095
รับบทโดย คิม ย็อง-อก 
รับบทโดย โจ อา-อิน
ลูกสาวของกีฮุน
รับบทโดย คัง มัล-กึม 
อดีตภรรยาของซ็องกีฮุนและแม่ของกาย็อง
รับบทโดย พัก ฮเย-จิน
รับบทโดย พัก ชี-วัน
น้องชายของคังแซ-บย็อก
รับบทโดย จอน ซอก-โฮ
ที่มาในการสร้าง.
ราว ๆ ปี 2008 ฮวัง ดง-ฮย็อก ประสบปัญหารุมเร้าในชีวิต และล้มเหลวในด้านการลงทุนเพื่อสร้างภาพยนตร์ที่เขาได้เขียนขึ้น แม่ และยายของเขาต้องกู้เงินเพื่อมาประคองครอบครัวในช่วงวิกฤติเศรษฐกิจของประเทศ ฮวังใช้เวลาผ่อนคลายโดยไปนั่งในร้านกาแฟเพื่ออ่านการ์ตูนที่มีเนื้อหาแนวสู้ชีวิตของญี่ปุ่น เช่น Battle Royale, Liar Game และ Gambling Apocalypse: Kaiji ฮวังเปรียบเทียบสถานการณ์ของตัวละครเหล่านี้กับสถานการณ์ปัจจุบันของเขา และเกิดไอเดียที่จะเขียนบทภาพยนตร์หรือซีรีส์ที่มีเนื้อหาเกี่ยวกับการหาเงินเพื่อปลดหนี้ และหากทำสำเร็จเขาก็จะมีชีวิตที่ดีขึ้นและช่วยเหลือครอบครัวได้ เขาจึงลงมาเขียนบทดังกล่าวตลอดปีที่เหลือ ฮวังกล่าวว่า "ผมต้องการเขียนเรื่องราวที่เป็นอุปมานิทัศน์หรือนิทานเกี่ยวกับสังคมทุนนิยมสมัยใหม่ สิ่งที่แสดงให้เห็นถึงการแข่งขันที่รุนแรง ค่อนข้างจะเหมือนกับการแข่งขันที่รุนแรงของชีวิต"
ฮวัง ดง-ฮย็อกได้รับแรงบันดาลใจจากประสบการณ์เศรษฐกิจส่วนตัวของเขา รวมถึงปัญหา ความไม่เท่าเทียมกันทางเศรษฐกิจในเกาหลีใต้ และ ทุนนิยมแม้ว่าเขาจะเขียนเรื่องราวไว้ตั้งแต่ปี ค.ศ. 2009 แต่ไม่สามารถหาบริษัทผู้ผลิตที่พร้อมสนับสนุนโครงการได้จนกระทั่ง เน็ตฟลิกซ์ สนใจในปี ค.ศ. 2019 ซึ่งเป็นส่วนหนึ่งของแผนการขยายการผลิตเนื้อหาจากต่างประเทศ
ฮวังกังวลว่าโครงเรื่องจะ "เข้าใจได้ยาก และแปลกประหลาดเกินไป" ในขณะนั้น ฮวังได้พยายามเสนอเรื่องให้กับกลุ่มโปรดักชั่นและนักแสดงชาวเกาหลีหลายคน แต่มีคนวิจารณ์ว่ามันพิลึกและขาดความสมจริง ฮวังจึงต้องทิ้งบทนี้ไว้โดยไม่มีคนตกลงสร้าง แต่ในช่วงสิบปีต่อจากนั้น เขาก็ประสบความสำเร็จในการสร้างภาพยนตร์อีกสามเรื่อง รวมถึงภาพยนตร์ดรามาอาชญากรรมเรื่อง "Silenced (2011) " และภาพยนตร์ประวัติศาสตร์ดรามาเรื่อง "The Fortress (2017) "
ในช่วงปลายทศวรรษ 2010 เน็ตฟลิกซ์มีผู้ชมเพิ่มขึ้นอย่างมากทั่วโลก นอกเหนือจากในอเมริกาเหนือ และเริ่มลงทุนในการผลิตในภูมิภาคอื่น ๆ รวมทั้งเกาหลี เท็ด ซาแรนดอส ซีอีโอร่วมของเน็ตฟลิกซ์ กล่าวในปี 2018 ว่าพวกเขากำลังมองหาความสำเร็จเพิ่มเติมจากการผลิตในต่างประเทศ เน็ตฟลิกซ์ได้ขยายตลาดในเอเชียในปี 2018 และในขณะที่พวกเขายังคงดำเนินการออกจากพื้นที่สำนักงานให้เช่าชั่วคราวในกรุงโซล ฮวังได้กลับมาให้ความสนใจกับบทสวิดเกมที่เคยเขียนทิ้งไว้ คิม มินยอง หนึ่งในเจ้าหน้าที่ด้านเนื้อหาของเน็ตฟลิกซ์ในภูมิภาคเอเชีย ทราบชื่อเสียงของฮวัง จากการสร้างภาพยนตร์ The Fortress และภาพยนตร์เรื่องอื่น ๆ ของเขา และเมื่อได้เห็นโครงเรื่องสควิดเกม ก็รู้สึกทันทีว่าเรื่องนี้จะต้องดังถล่มทลาย คิมกล่าวว่า "เรากำลังมองหารายการที่แตกต่างจากที่ผ่านมา และ Squid Game ก็เป็นเช่นนั้นจริง ๆ" เน็ตฟลิกซ์ ประกาศอย่างเป็นทางการในเดือนกันยายน 2019 ว่าพวกเขาจะออกอากาศสควิดเกมของฮวัง เบลา บาจาเรีย หัวหน้าฝ่ายปฏิบัติการกล่าวว่าพวกเขาสนใจงานของฮวัง "เรารู้ว่าตลาดบันเทิงในเกาหลีจะได้รับความนิยมอย่างมากเพราะมีผู้กำกับที่น่านับถือและมีวิสัยทัศน์ที่กล้าหาญ" และ "K-Dramas" ยังมีกระแสตอบรับดีทั่วเอเชีย" ฮวางเชื่อว่าการระบาดของไวรัสโควิด-19 ในปี 2020 และ 2021 ส่งผลกระทบต่อความเหลื่อมล้ำทางเศรษฐกิจระหว่างชนชั้นในเกาหลีใต้ และกล่าวว่า “ประเด็นทั้งหมดนี้ ทำให้เรื่องราวในซีรีส์สมจริงมากสำหรับผู้คนในทศวรรษ 2010 ที่ต้องต่อสู้กับปัญหาเศรษฐกิจ" และผู้สร้างยังต้องการเน้นวิถีชีวิตของชนชั้นกลางและชั้นแรงงานในเกาหลีด้วยการสอดแทรกวัฒนธรรมต่าง ๆ เข้าไป เช่น การนำขนมทัลโกนาเข้ามามีบทบาทในเรื่อง
ตามคำสั่งของงเน็ตฟลิกซ์ ภาพยนตร์ได้ขยายออกเป็นซีรีส์เก้าตอน เพื่อให้ "ผู้ชมสามารถโฟกัสและอินกับบทบาทมากขึ้นเกี่ยวกับความสัมพันธ์ระหว่างตัวละคร [และ] เรื่องราวที่แต่ละคนมี" ในขั้นต้นเน็ตฟลิกซ์ได้ตั้งชื่อซีรีส์ว่า "Round Six" แทนที่จะเป็น "Squid Game" ตามที่ฮวังเสนอ และคิม มินยอง คิดว่าว่าชื่อ "เกมปลาหมึก" ซึ่งเป็นที่คุ้นเคยกับผู้ชมชาวเกาหลีจากเกมสำหรับเด็ก "จะไม่ดังเพราะไม่ค่อยมีคนเข้าใจ" และเลือกใช้ Round Six เป็นอธิบายลักษณะของการแข่งขันในเรื่อง ในขณะที่การผลิตยังคงดำเนินต่อไป ฮวังได้เปลี่ยนใจมาผลักดันให้เน็ตฟลิกซ์ใช้ชื่อ Squid Game แทน เพื่อสะท้อนถึงการเอาตัวรอดจากการแข่งขัน ในช่วงเวลาที่ฮวังเขียนซีรีส์นี้ เป้าหมายของเขาคือการทำให้ซีรีส์มีผู้ชมมากที่สุดในเน็ตฟลิกซ์ในสหรัฐอเมริกาอย่างน้อยหนึ่งวัน
กระแสตอบรับ.
ซีรีส์นี้กลายเป็นซีรีส์เกาหลีเรื่องแรกที่ติดอันดับท็อป 10 ชาร์ตรายการทีวีที่มีผู้ชมมากที่สุดประจำสัปดาห์ของเน็ตฟลิกซ์ทั่วโลก ขึ้นสู่อันดับหนึ่งใน 94 ประเทศ รวมทั้งสหรัฐอเมริกาและสหราชอาณาจักร เน็ตฟลิกซ์ประมาณการว่า สควิดเกมดึงดูดผู้ชมกว่า 111 ล้านคนทั่วโลกหลังจากออกฉาย 17 วัน และผู้ชมกว่า 142 ล้านคนหลังจาก 28 วัน แซงหน้า 82 ล้านคนที่ Bridgerton ได้รับในช่วง 28 วันแรก และกลายเป็นซีรีส์ที่มีผู้ชมมากที่สุดเมื่อเปิดตัว หลังจากที่เน็ตฟลิกซ์ปรับปรุงเมตริกการรับชมที่เผยแพร่ในเดือนพฤศจิกายน 2021 โดยอิงจากจำนวนชั่วโมงในการรับชมทั้งหมดของซีรีส์นี้ และยังคงเป็นรายการที่มีผู้ชมมากที่สุดในบริการ โดยมีมากกว่า 1.6 พันล้านชั่วโมงเมื่อเทียบกับ 625 ล้านชั่วโมงของ Bridgerton ณ วันที่ 16 พฤศจิกายน 2021 แม้ว่าเน็ตฟลิกซ์จะไม่มีให้บริการในจีนแผ่นดินใหญ่ แต่สควิดเกม เวอร์ชันละเมิดลิขสิทธิ์ก็แพร่หลายไปทั่วอินเทอร์เน็ตของจีน และรายการดังกล่าวก็กลายเป็นหัวข้อยอดนิยมบนเว็บไซต์โซเชียลเน็ตเวิร์กของจีน
นอกภูมิภาคเอเชีย ความนิยมส่วนใหญ่มาจากการบอกต่อ และการแพร่กระจายบนโซเชียลมีเดีย โดยมีคำบรรยายถึง 37 ภาษา และให้เสียงพากย์ใน 34 ภาษา ซึ่งช่วยในการดึงดูดผู้ชมจากต่างประเทศ ฮวังเชื่อว่าความนิยมนั้นเกิดจาก "การเสียดสีสังคมที่ผู้ใหญ่ที่สิ้นหวังเสี่ยงชีวิต เพื่อชนะเกมสำหรับเด็ก และต้องการเงิน" เช่นเดียวกับความคุ้นเคยและความเรียบง่ายของเกมที่ทำให้การแสดงมุ่งเน้นไปที่การแสดงลักษณะเฉพาะ ความหลากหลายของตัวละครที่เล่นเกม Squid Game มาจากวิถีชีวิตชนชั้นล่างและชนชั้นกลางที่ต่างกัน ยังช่วยดึงดูดให้ผู้ชมได้มาก
ตามรายงานของ Bloomberg News ภายในเดือนตุลาคม 2021 เน็ตฟลิกซ์คาดว่า สควิดเกมจะสร้างมูลค่าได้เกือบ 900 ล้านเหรียญสหรัฐ โดยอิงจากข้อมูลผู้ชม มีค่าใช้จ่าย 21.4 ล้านเหรียญสหรัฐในการผลิต เนื่องจากความสำเร็จอย่างน่าประหลาดใจของสควิดเกม สำหรับ ผู้ให้บริการสตรีมมิงอื่น ๆ ที่มีเนื้อหาต้นฉบับ เช่น Disney+, Paramount+ และ Apple TV+ ได้เริ่มมองหาโมเดลของเน็ตฟลิกซ์ในการออกฉายภาพยนตร์หรือซีรีส์ระดับภูมิภาค นอกเหนือจากฮอลลีวูด และค้นหาผลงานที่ประสบความสำเร็จในทำนองเดียวกันกับแพลตฟอร์มของพวกเขาด้วย ในหลายประเทศได้มีการจำหุ่นจำลองยักษ์เด็กผู้หญิงที่เป็นที่รู้จักในเกมที่ 1 ของซีรีส์จัดแสดงตามเมืองใหญ่ต่าง ๆ
ภาคต่อ.
เนื่องจากความเครียดในการเขียนและการผลิตซีรีส์ภาคแรก ฮวังจึงไม่มีแผนที่จะเขียนภาคต่อของสควิดเกมในทันที เขายังไม่มีแผนการพัฒนาที่ดีสำหรับเรื่องราวที่ตามมา และเขากล่าวว่า ถ้าจะเขียนเรื่องนี้ต่อ เขาน่าจะมีทีมงานของนักเขียนและผู้กำกับเพื่อช่วย แต่ด้วยความนิยมของรายการฮวังจึงให้ความเห็นเกี่ยวกับความเป็นไปได้ของซีซันที่สองในเวลาต่อมา โดยบอกซีเอ็นเอ็นว่า "ตอนนี้ยังไม่มีการยืนยันอะไร แต่คนจำนวนมากกระตือรือร้นมากจนผมครุ่นคิดอยู่จริง ๆ" และให้สัมภาษณ์กับ The Times ว่าซีซันที่สองอาจเน้นไปที่เรื่องราวของ Front Man หรือผู้ควบคุมเกมมากขึ้น (รับบทโดย อี บย็อง-ฮ็อน) รวมถึงเน้นการต่อสู้ของตัวละครตำรวจมากขึ้น ฮวังกล่าวว่า “ผมคิดว่าปัญหาการทำงานของเจ้าหน้าที่ตำรวจไม่ได้เป็นเพียงปัญหาในเกาหลีเท่านั้น ผมเห็นในข่าวทั่วโลกว่ากองกำลังตำรวจสามารถดำเนินการกับสิ่งต่าง ๆ ได้ล่าช้า - มีเหยื่อมากขึ้นหรือสถานการณ์แย่ลงเพราะพวกเขา แต่พวกเขาดำเนินการไม่เร็วพอ นี่เป็นปัญหาที่ผมอยากจะหยิบยกขึ้นมา"
ในช่วงปลายเดือนตุลาคม 2021 ฮวังกล่าวว่าเขากำลังหารือกับเน็ตฟลิกซ์เกี่ยวกับภาคต่อ โดยเขาต้องการสร้างภาพยนตร์อีกเรื่องก่อน และต้องการทำสัญญากับเน็ตฟลิกซ์เพื่อผลิตภาพยนตร์เพิ่มเติมที่เขาอาจสร้างควบคู่ไปกับซีซันอื่น ๆ ของสควิดเกม เพื่อไม่ให้ตัวเขาเป็นที่รู้จักเพียงเพราะเป็นผู้สร้างสควิดเกม ฮวังยืนยันว่าเขาได้เริ่มงานสร้างแนวความคิดในซีซันที่สองซึ่งได้เริ่มต้นขึ้นในระหว่างการแถลงข่าวในเดือนพฤศจิกายน โดยมีแผนจะนำ อี ชุง-แจ กลับมาแสดงบทบาทกิฮุนอีกครั้ง และในช่วงกลางเดือนพฤศจิกาฮวังยืนยันว่ากำลังร่วมพัฒนาสวคิดเกมในซีซันที่ 2 และคาดว่าจะมีกำหนดออกฉายในปี 2024
ผู้กำกับฮวัง ดง-ฮย็อกเปิดเผยว่าเขาต้องการสร้างซีซั่น 2 และ 3 เป็นเรื่องเดียว แต่ภายหลังก็ถูกแบ่งออกเพื่อสร้างกระแสและรอ นอกจากนี้ เขายังเปิดเผยด้วยว่าการตัดต่อตอนสุดท้ายของซีซั่น 3 ใกล้จะเสร็จสิ้นแล้ว และเร็ว ๆ นี้จะมีการประกาศวันฉาย ซึ่งคาดว่าจะเป็นวันที่ 27 มิถุนายน ค.ศ. 2025
เขายังเสริมบางอย่างเกี่ยวกับซีซั่น 2 ด้วย ตอนจบของซีรีส์เป็นอะไรที่ไม่มีใครคาดคิดมาก่อน และเขาแทบรอไม่ไหวที่จะให้เราตอบสนองและตีความตอนจบ และยังระบุด้วยว่ากีฮุนจะแตกต่างไปจากเดิมอย่างสิ้นเชิงและโดดเด่นด้วยสิ่งที่เกิดขึ้นในตอน
รายชื่อตอน.
ฤดูกาลที่ 3.
<onlyinclude></onlyinclude>
เกมที่ปรากฏ.
เกมที่ปรากฏในฤดูกาลที่ 2 และ 3.
ทั้งสองฤดูกาล คือ ฤดูกาลที่ 2-3 มีความต่อเนื่องกันจึงทำให้ฤดูกาลที่ 2 เป็นจุดเริ่มต้นของผู้เล่นดังกล่าวนี้
เกมทั้ง 5 ในกลุ่มของ 5 คน 6 ขา นี่คือเกมหนึ่งที่อยู่ในเกม 5 คน 6 ขาทั้งหมด ซึ่งจะเป็นฐานในแต่ละฐาน ได้แก่ เกมตั๊กกี, เกมหินลอยฟ้า, เกมโยนลูกข่าง, เกมหมากเก็บ และ เกมเดาะแจจู